أدعي علي بالموت ولا سمني
بس لاتفارقني دخيل الله وتغيب
طاري السفر يابعد عمري همني
شلون أودع بالمطار أغلي حبيب
تعال قبل تروح عني ضمني
يا اقرب من أنفاسي ترى حالي صعيب
أبنتثر قدام عينك لمني
وأبي أسألك هل نلتقي عما قريب
نسيت حتى اسمي دخيلك سمني
باللي تسميني البيلك واجيك
مجنون عاقل ماعلي من لامني
انا مع نفسي واحس اني غريب
الحظ لو فر للأسف ما عمني
ما عمني غير بعذابي والنحيب
يسألني عنك العطر من بيشمني
من قلت بتسافر همل دمعه سكيب